  Туспуктэм: Михаил Шустов Удмуртиын калык дӥсьлэсь нуналзэ юнматозы. Праздникез куарусёнлэн куинетӥ удмуртарняяз пусйылозы. «О праздничных днях и памятных датах УР» катэ воштонъёсты элькунысь Кун Кенешлэн тодосъя, дышетонъя но граждан обществолэсь институтъёссэ азинтонъя ялан удась ӧриезлэн пукетаз эскеризы, ивортӥз ӧрилэн тӧроез Татьяна Ишматова «ВКонтакте» мерлыко вотэсысь бамаз. « Туж шумпотӥсько, депутатъёс дурбасьтӥзы та мылкыд каремелы - калык дӥсьлы сӥзем нуналэз юнматоно шуыса. Асьме Элькунамы сомында калыкъёс уло, котькудӥз утьыны тырше аслэсьтыз сям-йылолъёссэ, лулчеберетсэ. Нош кӧняез, жаляса верано, со сярысь уг но малпасько, асьме бордысь калыкъёсмылэн ӵуказе нуналэз потэ шуыса. Соин ик, оло таӵе нуналъёс, кудъёсыз берыкто асьмемыз выжыосмы доры, асьме лулчеберетмы доры, быгатозы сайкатыны асваланмес, асгажанмес, аскужыммес! » Татьяна Ишматова, Удмуртиысь Кун Кенешлэн тӧроезлэн воштӥсез – тодосъя, дышетонъя но граждан обществолэсь институтъёссэ азинтонъя ялан ужась ӧрилэн тӧроез Со сяна, Удмуртилэн тӧроезлэз Александр Бречаловлэн ӵектэмезъя элькунын МФЦ-ын ужасьёсьлэсь нуналзэ юнматыны малпало, кудзэ 27-тӥ пӧсьтолэзе пусйылозы. Кат проектэз куартолэзе улос Кун Кенешлэн сессияз эскерозы. Тегъёс: йӧскалыклулчеберет дӥськут праздникъёс ТатьянаИшматова КунКенеш Удмуртия  